 Zmluva o dielo

uzavretá podľa § 536 a nasl. v nadväznosti na §269 ods. 2  zákona č. 513/1991 Zb. (Obchodný zákonník) v znení neskorších predpisov medzi nasledovnými zmluvnými stranami 
(ďalej len „zmluvaˮ):

Objednávateľ:                           Univerzita Konštantína Filozofa v Nitre
 Sídlo:                             	Trieda A. Hlinku 1, 949 74 Bratislava   
 IČO :                            	00 157 716   	
Štatutárny orgán:        	prof. RNDr. Libor Vozár, CSc., rektor             
Bankové spojenie : 	Štátna pokladnica Bratislava
 ( ďalej len  „ objednávateľ“)
a
Zhotoviteľ:		
Sídlo:			           
IČO:                           
IČ DPH :                    			           					 
Osoba oprávnená konať:  	 
Bankové spojenie:		    
Číslo účtu:                              ( ďalej len  „ zhotoviteľ“)
		        
Článok I
Predmet zmluvy 
1. Zmluvné strany uzatvárajú túto Zmluvu v súlade s výsledkom verejného obstarávania na zhotovenie predmetu zmluvy podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a internými predpismi Objednávateľa. Objednávateľ na obstaranie predmetu tejto zmluvy použil postup verejného obstarávania podľa § 117  zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorého právoplatným víťazom sa stal zhotoviteľ. 
2. Zmluvné strany sa dohodli, že predmetom  tejto  zmluvy je dodávka a montáž posuvnej samonosnej brány rozmerov 4500 x 1800 mm vrátane ovládacích a zabezpečovacích prvkov, zhotovenie betónového základu pod motor brány, dodávka a montáž dvojkrídlovej brány s jedným automatickým pohonom/ jedno aktívne elektricky otváravé krídlo 2500 x 1300 mm,  vybavenej systémom čítačky prístupového systému, dvojkrídlových otváravých automatických dverí AD 1800 x 2500 mm, vrátane ovládacích a zabezpečovacích prvkov, úprava betónovej plochy pred dvojkrídlovou bránou, dodávka a montáž nerezového zábradlia pozdĺž prístupovej plochy k dvojkrídlovej bráne v areáli FF UKF v Nitre na Štefánikovej č. 67, na pozemku parcel. č.2008 -zastavané plochy a nádvoria, budova súpisného čísla 38 , v k. ú. Nitra, okres Nitra, obec Nitra, evidovanej v LV č.3163 a na pozemku parc. č. 2010 - záhrada, v k. ú. Nitra, okres Nitra, obec Nitra, evidovanej v LV č.3163.  Podrobná špecifikácia predmetu zmluvy tvorí prílohu č. 1 tejto zmluvy ako jej neoddeliteľná súčasť.
3. Zhotoviteľ sa zaväzuje za podmienok dohodnutých v tejto zmluve vykoná pre objednávateľa dielo podľa článku I. ods. 2. tejto zmluvy.
4. Objednávateľ sa zaväzuje, že riadne vyhotovené dielo prevezme a zaplatí dohodnutú cenu za podmienok uvedených v tejto zmluve.
Článok II
Čas, miesto a spôsob plnenia zmluvy
1. Zhotoviteľ sa zaväzuje realizovať predmet zmluvy, najneskôr do 80 dní odo dňa nadobudnutia účinnosti tejto zmluvy. Miestom zhotovenia predmetu zmluvy je v areál FF UKF v Nitre na Štefánikovej č. 67 , Nitra.
2. Odovzdanie predmetu zmluvy sa uskutoční podpisom preberacieho protokolu povereným zamestnancom objednávateľa, ktorým je .............. 
3. Vyhotovenie preberacieho protokolu zabezpečí zhotoviteľ.

Článok III
Cena
1. Cena za celý predmet zmluvy  je stanovená  dohodou podľa zákona  NR SR č. 18/1996 Z. z. o cenách  v znení neskorších predpisov a vyhlášky MF SR č. 87/1996 Z. z. v znení neskorších predpisov. Cena  zahŕňa všetky náklady predávajúceho spojené s realizáciou tejto zmluvy, vrátane DPH. Zhotoviteľ sa zaväzuje, že jednotkové ceny dohodnuté v tejto zmluve sú stanovené ako maximálne a budú zahŕňať všetky náklady zhotoviteľa spojené s realizáciou predmetu zmluvy vrátane dopravy po celú dobu trvania tejto zmluvy. Jednotkové ceny sú uvedené v prílohe č. 2 Cenová kalkulácia, ktorá je neoddeliteľnou súčasťou tejto zmluvy.
Článok IV 
Platobné podmienky 
1.  	Zmluvné strany sa dohodli na týchto platobných podmienkach:
a)  bezhotovostný platobný styk bez zálohovej platby,
b) dohodnutá cena  za zrealizovanie predmetu zmluvy bude predávajúcemu poukázaná až po prevzatí  predmetu  zmluvy  na základe potvrdených preberacích protokolov a predložených faktúr s 30-dňovou lehotou splatnosti odo dňa ich doručenia  objednávateľovi.
2. 	Faktúra musí  obsahovať všetky náležitosti podľa  zákona NR SR č. 222/2004 Z. z. o dani z pridanej hodnoty v znení neskorších predpisov. K faktúre musí byť priložený preberací protokol. Zhotoviteľ berie na vedomie, že objednávateľ preddavok neposkytuje.
3. 	V prípade, že faktúra bude obsahovať nesprávne alebo neúplné údaje, objednávateľ je oprávnený ju vrátiť a zhotoviteľ je povinný faktúru podľa charakteru nedostatku  opraviť alebo vystaviť novú. Lehota splatnosti faktúry začína plynúť až po doručení opravenej faktúry objednávateľovi.




Článok V
Sankcie
1. V prípade omeškania zhotoviteľa s realizáciou prác, zaplatí zhotoviteľ objednávateľovi zmluvnú pokutu vo výške 0,05% z celkovej ceny vrátane DPH nezrealizovaných prác za každý aj začatý deň omeškania.
2. V prípade omeškania objednávateľa s úhradou faktúry má zhotoviteľ právo účtovať  objednávateľovi úrok z omeškania vo výške 0,02% z dlžnej sumy vrátane DPH za každý aj začatý deň omeškania s úhradou faktúry. 

Článok VI 
Záručná doba a zodpovednosť za vady
1. Zmluvné strany sa dohodli na záručnej dobe v trvaní 24 mesiacov. Záručná doba začína plynúť odo dňa prevzatia predmetu zmluvy objednávateľom.
2. Reklamáciu je možné uplatniť písomne v záručnej dobe a umožniť zhotoviteľovi vykonať obhliadku.
3. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť vady diela.
4. Zhotoviteľ je povinný na reklamáciu odpovedať do 7 dní od uplatnenia reklamácie a dohodnúť s objednávateľom spôsob a termín odstránenia vady.
5. V prípade, že zhotoviteľ reklamované vady neodstráni v dohodnutej lehote napriek tomu, že ich uznal, má objednávateľ právo po predchádzajúcom písomnom upozornení dať vady odstrániť tretej osobe na náklady zhotoviteľa.

Článok VII
Doba platnosti plnenia zmluvy
1. Táto zmluva zaniká splnením všetkých z nej vyplývajúcich záväzkov.

Článok VIII
Záverečné  ustanovenia
1. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády Slovenskej republiky.
2. Túto zmluvu je možné meniť, dopĺňať alebo zrušiť len po vzájomnej dohode zmluvných strán a to výhradne formou písomných dodatkov.
3. Táto zmluva je vyhotovená v štyroch vyhotoveniach, z ktorých každá zmluvná strana dostane  po dve vyhotovenia.
4. Vzťahy neupravené touto zmluvou sa riadia platnými ustanoveniami zákona č. 513/1991 Zb. (Obchodný zákonník) v znení neskorších predpisov a ostatnými všeobecne záväznými právnymi predpismi Slovenskej republiky.
5. Všetky spory, ktoré vzniknú z tejto zmluvy, vrátane sporov o jej platnosť, výklad alebo zrušenie, budú riešené prednostne dohodou zmluvných strán. V prípade, že k dohode nedôjde, spory budú rozhodovať príslušné súdy Slovenskej republiky, s vylúčením akýchkoľvek rozhodcovských súdov zriadených v Slovenskej republike, štátoch Európskej únie alebo v tretích krajinách
6. Zmluvné strany vyhlasujú, že  si zmluvu prečítali, s jej obsahom súhlasia, čo potvrdzujú svojimi vlastnoručnými podpismi.
7. [bookmark: _GoBack] Neoddeliteľnou súčasťou tejto zmluvy je: Príloha č. 1 Špecifikácia dodávky a prác a Príloha č. 2 Cenová kalkulácia.





V..................  dňa....................			V  Nitre dňa .................. 



            Zhotoviteľ:                                                         	Objednávateľ:



..........................................                                              .............................................                                                                             
         							 prof. RNDr. Libor Vozár, CSc., rektor             

       


